stanford-oval/wikipedia huggingface dataset:
Beta-jakauma
Todennäköisyysjakauma

Satunnaismuuttujalla  X, joka on Beta-jakautunut ja jolla perusjoukko on  \Omega =[0,1], on kaksi positiivista parametria  \alpha  ja  \beta . Niiden avulla Beta-jakauman tiheysfunktio määritellään
missä niin sanottu beta-funktio on
jossa  \Gamma (t) taas on gammafunktio. Beta-funktion tarkoituksena on "normalisoida" beta-jakauma niin, että sen tiheysfunktion määrätty integraali koko reaalialueen yli on tasan yksi.
Toisinaan joskus parametrien arvoista vähennetään yksi ( \scriptstyle \alpha '=\alpha -1 ja  \scriptstyle \beta '=\beta -1), jotta tiheysfunktion ja momenttifunktion kaavat yksinkertaistuisivat hieman.
Beta-jakauman tiheysfunktiolla on seuraavanlaisia ominaisuuksia:
f_{X}(x)>0 kaikilla  x\in [0,1]
Jos  \alpha >1 ja  \beta =1, niin  f_{X}(x) on aidosti kasvava ja sen maksimikohta on välin päätepisteessä  x=1.
Jos  \alpha =1 ja  \beta >1, niin  f_{X}(x) on aidosti vähenevä ja sen maksimikohta on välin päätepisteessä  x=0.
Jos  \alpha >1 ja  \beta >1, niin  f_{X}(x) on yksihuippuinen ja sen maksimikohta on välin sisäpisteessä  x={\frac {\alpha -1}{\alpha +\beta -2}}.
Jos  \alpha <1 ja  \beta <1, niin  f_{X}(x) on U:n muotoinen ja sillä on lokaalit maksimikohdat on välin päätepisteissä  x=0 ja  x=1.
f_{X}(x) on symmetrinen, jos  \alpha =\beta .
Beta-jakauman kertymäfunktion lauseketta ei ole mahdollista kirjoittaa eksplisiittiseen muotoon, koska sen tiheysfunktion integraalifunktiota ei voi kirjoittaa lausekkeeksi alkeisfunktioiden avulla. Ne onkin tapana esittää vain numeerisessa muodossa aivan kuten toimitaan normaalijakaumassakin.
Tunnusluvut ja momentit > Momenttifunktio

Momenttifunktio eli momentit generoiva funktio saadaan määritelmästä
Sen avulla voidaan määritellä origomomentit ja keskusmomentit. Origomomenttien yleinen muoto on
ja koska gammafunktiolla on  \Gamma (\alpha +1)=\alpha \Gamma (\alpha ), siitä saadaan ensimmäiset momentit
ja
Keskusmomenttien yleinen muoto on
missä  {}_{2}\!F_{1} on hypergeometrinen funktio.
Ensimmäinen origomomentti voidaan laskea myös suoraan
Tunnusluvut ja momentit > Tunnuslukuja

Jakauman odotusarvo saadaan ensimmäisestä origomomentista
Sen varianssi on taas suoraan toinen keskusmomentti
Jakauman tiheysfunktion vinous määritetään kahden keskumomentin avulla
Vinous on nolla, mikä näkyy tasajakauman tiheysfunktion kuvaajasta, joka on täysin symmetrinen.
Jakauman huipukkuus määritetään kahden keskusmomentin avulla
Negativinen huipukkuus näkyy tiheysfunktion kuvaajassa siten, että kuvaaja on "tasa- ja litteäpäinen" eikä terävää kärkeä esiinny ollenkaan.
Jakauman moodi sijaitsee välin [0,1] sisäpisteessä, kun  \alpha >1 ja  \beta >1
Jos  \alpha <1 tai  \beta <1 voi moodi sijaita välin päätepisteessä. Kun  \alpha =\beta =1 on jakauma tasajakauma ja kaikki pisteet ovat moodi.
Esimerkkejä

Tarkastellaan toistokoetta, jonka yksittäisen kolikonheiton arvoksi voi tulla vain "kruuna" tai "klaava" todennäköisyyksillä  p ja  1-p. Heittojen kokonaismäärän ollessa  n=100, noudattaa saatujen kruunujen yhteismäärät  X binomijakaumaa  X\sim Bin(100,p). Jos halutaan selvittää "kruunan" todennäköisyyttä  p, kun saadaan  k=60 "kruunaa", on se Beta-jakautunut  p\sim Beta(61,41).
Edellinen ongelma on perinteisesti ratkaistu käyttäen normaalijakaumaa, mutta Beta-jakauma antaa silloin oikean tuloksen, kun se määritellään
Normaalijakauma antaa harhaisen tuloksen, mikäli toistojen lukumäärä  n on pieni ja suhde  k/n on lähellä arvoa 0 tai 1.
Beta-jakaumaa tulisi käyttää normaalijakauman sijasta approksimoitaessa binomijakaumaa epäsymmetrisissä tiheysjakauman tilanteissa. Esimerkiksi epäsymmetrisessä ja kahta arvoa antavassa satunnaistapauhtumassa kannattaa käyttää diskreetin binomijakauman approksimoimiseksi jatkuvaa Beetta-jakaumaa. Yleensä binomijakaumaa approksimoidaan normaalijakaumalla, mutta se ei toimi kunnolla, kun toista arvoa esiintyy tuntuvasti enemmän kuin toista.
Beta-jakaumaa voidaan käyttää arvioitaessa tasajakaumien  U_{i}\sim U(0,1) arvoja. Arvotaan n satunnaismuuttujalle  U_{i} arvot  U_{1},  U_{2}  ,...,  U_{n}. Arvot lajitellaan suuruusjärjestykseen, jolloin arvo merkitään uudella tavalla  U_{(i)}, kun se on järjestyksessä i:nnes. (eli  U_{(1)} <  U_{(2)} < ... <  U_{(n)}). Silloin arvo  U_{(k)}\sim Beta(k,n+1-k) kun  k=1,2,...,n.
Muut jakaumat

Beta-jakaumasta saadaan tasajakauma, mikäli parametrit ovat molemmat yksi
Aiheesta muualla

Wikimedia Commonsissa on kuvia tai muita tiedostoja aiheesta .
https://noppa.aalto.fi/noppa/kurssi/mat-1.3621/luennot/Mat-1_3621_todennakoisyyslaskennan_kertausta_.pdf%5Bvanhentunut+linkki%5D
http://doingbayesiandataanalysis.blogspot.fi/2012/06/beta-distribution-parameterized-by-mode.html
http://users.iems.northwestern.edu/~ajit/beta.pdf
http://www.epixanalytics.com/modelassist/CrystalBall/Model_Assist.htm#Distributions/Continuous_distributions/Beta.htm (Arkistoitu – Internet Archive)
Todennäköisyysjakaumat
| --- | --- |
Diskreettejä jakaumia:   Bernoullin jakauma  Binomijakauma  Geometrinen jakauma  Hypergeometrinen jakauma  Negatiivinen binomijakauma  Poissonin jakauma 
Jatkuvia jakaumia:   Beta-jakauma  Cauchy-jakauma  Eksponenttijakauma  F-jakauma  Gamma-jakauma  Khii toiseen -jakauma  Log-normaalijakauma  Normaalijakauma  Pareto-jakauma  Studentin t-jakauma  Tasajakauma  Weibull-jakauma 
Moniulotteisia jakaumia:   Dirichlet-jakauma  Moniulotteinen Studentin t-jakauma  Multinomijakauma  Multinormaalijakauma
Will Smith (jääkiekkoilija)

| Will Smith |
| --- | --- |

Henkilötiedot
Syntynyt: 17. maaliskuuta 2005 (ikä 19) Lexington, Massachusetts, Yhdysvallat
Kansalaisuus:   Yhdysvallat
Jääkiekkoilija
Pelipaikka:  hyökkääjä
Maila:  oikea
Pituus:  184 cm
Paino:  82 kg
Seura
Seura:  San Jose Sharks
Sarja:  NHL
Pelinumero:  2
Pelaajaura
Pääsarjaura:  2023–
NHL-varaus:  4. varaus, 2023 San Jose Sharks
Will Smith (s. 17. maaliskuuta 2005) on yhdysvaltalainen jääkiekkoilija, joka edustaa NHL-joukkue San Jose Sharksia. Hän on Sharksin ensimmäisen kierroksen varaus kesän 2023 varaustilaisuudessa.
Ura > Seuraura

Smith pelasi Bostonin yliopistojoukkueessa NCAA:ssa kaudella 2023–2024, jolloin hän teki 41 ottelussa 25 maalia ja 71 tehopistettä. Toukokuussa 2024 Smith teki kolmivuotisen tulokassopimuksen Sharksin kanssa.
Ura > Maajoukkueura

| Mitalit> Maa:   Yhdysvallat.Miesten jääkiekko.Nuorten MM-kilpailut  | Mitalit> Maa:   Yhdysvallat.Miesten jääkiekko.Nuorten MM-kilpailut  | Mitalit> Maa:   Yhdysvallat.Miesten jääkiekko.Nuorten MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Ruotsi 2024 | jääkiekko |  |
| Alle 18-vuotiaiden MM-kilpailut  | Alle 18-vuotiaiden MM-kilpailut  | Alle 18-vuotiaiden MM-kilpailut  |  |
|  Kultaa | Sveitsi 2023 | jääkiekko |  |
|  Hopeaa | Saksa 2022 | jääkiekko |  |
Smith oli voittamassa nuorten vuoden 2024 maailmanmestaruuskilpailuissa kultaa. Hän on voittanut myös alle 18-vuotiaiden MM-kilpailuissa kultaa (2023) ja hopeaa (2022).
Voiton mitali

Mitalin etupuoli
Voiton mitali (engl. Victory Medal) on brittiläinen sotilasansiomitali, joka perustettiin vuonna 1919. Sitä myönnettiin aktiivisessa palveluksessa 5. elokuuta 1914 – 11. marraskuuta 1918 välisenä aikana olleille sotilaille. Saajalla piti entuudestaan olla jokin seuraavista ansiomitaleista: 1914 -tähti, 1914–1915 -tähti tai Britannian sotamitali. Yhteensä mitalin sai yli 5,7 miljoonaa brittiläistä sotilasta.
Mitali on osa ympärysvaltojen välistä voiton mitalia (engl. Inter-Allied Victory Medals) ensimmäisessä maailmansodassa. Mitalin nauha on samanlainen kaikkien maiden välillä, mutta itse mitali on erilainen eri maiden välillä.
Mitalia jaettiin vain yhdessä luokassa:
mitalin nauha
Bulbulikerttu

| Bulbulikerttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Afrikantöpökerttuset Macrosphenidae
Suku::  Melocichla
Laji::  mentalis
Kaksiosainen nimi
 Melocichla mentalis  (Fraser, 1843) 
Katso myös
   Bulbulikerttu Wikispeciesissä   Bulbulikerttu Commonsissa 
Infobox OKNimi-testi OKIUCN-testi OK: 
Bulbulikerttu (Melocichla mentalis) on afrikkalainen varpuslintu. Se on sukunsa ainoa laji. Sen elinympäristö on Saharan eteläpuolinen Afrikka, pohjoisessa Senegalista, Liberiasta, Etelä-Sudanista ja Etiopiasta etelään Zimbabween, Sambiaan ja Malawiin. Lajista tunnetaan neljä alalajia. Louis Fraser kuvaili lajin holotyypin Accrasta, Ghanasta 1843.
Bulbulirastas

| Bulbulirastas |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kapinmesikot Promeropidae
Suku::  Arcanator
Laji::  orostruthus
Kaksiosainen nimi
 Arcanator orostruthus  (Vincent, 1933) 
Synonyymit
 Modulatrix orostruthus 
Katso myös
   Bulbulirastas Wikispeciesissä   Bulbulirastas Commonsissa 
Infobox OKNimi-testi OKIUCN-testi OK: 
Bulbulirastas (Arcanator orostruthus) on harvinainen afrikkalainen kapinmesikkolaji. Se kasvaa noin 17 senttimetriä pitkäksi. Sen selkäpuoli on oliivinvihreä, vatsapuoli vaaleampi ja kirjava. Toisinaan laji luetaan kuuluvaksi heimoon Modulatricidae .
Lajia tavataan subtrooppisissa ja trooppisissa vuoristometsissä Mosambikissa ja Tansaniassa. Se on silmälläpidettävä elinympäristönsä pirstaleisuuden ja pienenemisen takia. Lajin esiintymisalueen ala on noin 6 100 neliökilometriä ja populaation koko 10 000–20 000 yksilöä. Tansanian Udzungwavuoristossa elää alalaji sanjei ja Itä-Usambarassa alalaji usambara.
Bulbulirastas liikkuu metsän alikasvoksessa erityisesti runsaan inkiväärikasvuston (Zingiberaceae) suojassa, ja syö lehvästön hyönteisiä ja muita pieniä selkärangattomia.
Viisikko jutun jäljillä

| Viisikko jutun jäljillä> Famous 5: On the Case |
| --- | --- |
 Sarjan hahmot ylävasemmalta: Jo, Max, Allie, Dylan, Tim (koira)
Tyyli:  piirrossarja
Kestoaika:  22 min
Luoja(t):  Douglas Tuber   Tim Maile   Enid Blyton
Alkuperämaa:   Kanada   Ranska
Alkuperäiskieli:  englanti
Verkko:   Disney Channel
Esitetty:  21. toukokuuta 2008 – 27. syyskuuta 2008
Jaksoja:  104
Ikäraja:  Nelvana Marathon Media Walt Disney Television Animation
Aiheesta muualla
Virallinen sivusto
IMDb 
Viisikko jutun jäljillä (engl. Famous 5: On the Case) on Nelvanan tuottama animaatiosarja, jota esitetään Disney Channelilla. Jaksot ovat noin 22 minuutin kestoisia. Sarja on dubattu suomeksi.
Sarjan luonne perustuu Enid Blytonin kirjasarjaan Viisikko. Tarinaa on kuitenkin modernisoitu esimerkiksi käytettävien apuvälineiden suhteen, mutta sarja pysyy silti uskollisena alkuperäisten kirjojen mysteeri- ja seikkailuteemoille.  Sarjan päähenkilöt Max, Allie, Jo ja Dylan ovat lapsia, jotka tutkivat ja yrittävät selvittellä Falcongatessa ja sen lähistöllä tapahtuvia asioita. Lasten apuna on myös Tim-niminen koira. Alkuperäinen Viisikko on jatkanut elämäänsä eteenpäin, esimerkiksi Annesta on tullut taidekauppias.
Hahmot

Jo, koko nimeltään Jyoti, on 12-vuotias englantilais-intialainen ja Viisikon Paulin tytär. Hän on poikatyttö ja ryhmän johtaja.
Allie on 12-vuotias Viisikon Annen tytär ja alun perin kotoisin Kaliforniasta, mutta hänet on lähetetty Britanniaan serkkujensa luokse.
Max, 13-vuotias Leon poika, on innokas seikkailija.
Dylan on 11-vuotias ja Dickin poika.
Äänirooleissa > Suomenkieliset äänet

| 0 | 1 | 2 |
| --- | --- | --- |
|  Mirjami Heikkinen  | … |  Jo   |
|  Annituuli Kasurinen  | … |  Allie   |
|  Otto Piispanen  | … |  Max   |
|  Antti Matikainen  | … |  Dylan   |
|  Marika Tuhkala  | … |  George   |
|  Aku Laitinen  | … |  Ravi   |
Aiheesta muualla

The Telegraph: Enid Blyton's Famous Five reborn as cartoon (englanniksi)
Mali Online: Gosh! Look what Disney's done to Enid Blyton's Famous Five (englanniksi)
Disney Channelilla esitettäviä ja esitettyjä sarjoja
A.N.T. – Aikaistetut nuoret taiturit • Austin ja Ally • Brandy ja Herra Whiskers • Brian O’Brian • Coryn koukerot • Dave the Barbarian • Disney Channel Games • Dog with a Blog • Even Stevens • Finias ja Ferb • Fillmore • Gravity Falls • H2O • Hannah Montana • Hopon poppoo • Isojen tyttöjen leikit • Jake Long – amerikkalainen lohikäärme • Jessie • Jonas Brothers: Living the Dream • Kaksi kunkkua • Keisarin uusi koulu • Kickin’ It • Kim Possible • Klassiset piirretyt • Lab Rats • Lilo & Stitch • Liv ja Maddie • Lizzie McGuire • Mikin klubi • Mikki Hiiren kerhotalo • Nokkapokka • Olli avaruudessa • Onnea matkaan, Charlie! • Paljon melua Maggiesta • Poika tulevaisuudesta • The Proud Family • Se en ollut minä • Shake It Up • Sonny with a Chance • So Random! • Supersairaala • Disneyn Tarzanin legenda • Tavataan välkkärillä • That’s So Raven • Timmy ja haltijakummit • Vaihdokit • Viiden tähden merielämää • Viisikko jutun jäljillä • Violetta • Disneyn Välitunti • Waverly Placen velhot • Zackin ja Codyn viiden tähden elämää
Bertie Wooster

| Bertie Wooster |
| --- | --- |

Luoja(t):  P. G. Wodehouse
Näyttelijä(t):  Richard Briers Ian Carmichael Hugh Laurie ja muita
Henkilötiedot
Sukupuoli:  mies
Ikä:  epävarma
Suhteet
Sisarukset:  rouva Scholfield
Tädit ja sedät:  Dahlia Travers Agatha Gregson
Infobox OKNimi-testi OK: 
Bertram Wilberforce ”Bertie” Wooster on kuvitteellinen hahmo, jonka loi englantilainen kirjailija P. G. Wodehouse. Wooster on tyhjäntoimittaja ja alempaan aatelisluokkaan kuuluva nuorukainen, joka ei koskaan kulje minnekään ilman äärimmäisen älykästä palvelijaansa, ”herrasmiehen henkilökohtaista herrasmiestä”, Jeevesiä. Palvelijan tehtäväksi lankeaakin usein pelastaa isäntänsä tai joku tämän ystävistä tukalista tilanteista. Bertie Wooster esiintyi yli 40 novellissa ja kymmenessä romaanissa tarinan kertojana.
Kirjojen lisäksi Wooster on esiintynyt elokuvassa, radiokuunnelmissa ja televisiosarjoissa, joista tunnetuin lienee Kyllä Jeeves hoitaa. Sarjassa Bertie Woosteria esittää Hugh Laurie.
Perhe

Bertien molemmat vanhemmat ovat kuolleet, mutta hänellä on ainakin kolme tätiä ja setää isänsä puolelta, joskin Wodehouse mainitsee ohimennen Bertien isällä olleen useampia sisaruksia. Tädeistä ainoastaan Dahlialla ja Agathalla on tarinoissa merkittävät roolit.
Woosterilla on ainakin kuusi setää, joista kolme on naitu sukuun:
Tom Travers, Dahlia-tädin puoliso
Spenser Gregson, Agatha-tädin ensimmäinen puoliso
Percy Craye, Worplesdonin jaarli ja Agathan toinen puoliso
Henry Wooster, suvun ”tärähtänyt” jäsen, jota koko suvun keskuudessa hävetään. Henryllä on kaksi lasta: kaksospojat Claude ja Eustace.
George, Yaxleyn lordi, jolla on mieltymyksiä tarjoilijattaria kohtaan
Willoughby Wooster.
Bertien serkuilla Claudella ja Eustacella on samoin merkittävä osa useissa tarinoissa, kuten myös Dahlia-tädin lapsilla Angelalla ja Bonzo Traversilla ja Agathan pojalla Thomas ”Thos” Gregsonilla.
Aluksi Bertie Wooster on riippuvainen setänsä Willoughbyn taloudellisesta tuesta, mutta sedän kuoleman myötä hän perii tämän suunnattoman omaisuuden. Wooster pelkää tätiään Agathaa, joka pitää veljenpoikaansa selkärangattomana ja taakkana yhteiskunnalle. Dahlia-täti päinvastoin pitää Bertiestä todella paljon ja kutsuukin hänet usein maatilalleen Brinkley Courtiin.
Bertiellä on myös serkku nimeltä Gussie Mannering-Phipps, joka mainitaan ensimmäisessä Jeeves-tarinassa. Myöhemmin Wodehouse nimesi suvun uudelleen. Gussieta ei tule sekoittaa Bertien kouluaikaiseen ystävään Augustus ”Gussie” Fink-Nottleen, jolla on suurempi rooli tarinoissa.
Koulutus

Bertie on saanut korkealaatuisen koulutuksen; hän on opiskellut sekä Eton Collegessa että Oxfordin yliopistossa. Bertien päähän eivät opetukset kuitenkaan näytä tarttuneen, hän esimerkiksi ei tunnista Jeevesin lainaamia tekstejä William Shakespearen tuotannoksi. Ilmeisesti ainoa taito, minkä Wooster on oppinut Oxfordin ajoilta, on poliisien kypärien varastaminen.
Bertie on kuitenkin käytökseltään kohtelias ja miellyttävä, ja hän on lahjakas pianonsoittaja. Hän on myös urheilullinen, ja pelaa mielellään golfia.
Romanssit

Bertie ei koskaan avioitunut, joskin hän on kihloissa lähes jokaisessa tarinassa. Agatha-tädin mukaan Bertien on syytä mennä naimisiin ja saada Woosterin suku jatkumaan. Eräässä tarinassa Agatha yrittääkin naittaa Bertietä Lady Florence Crayelle, mutta avioliittosuunnitelmat romuttuvat, kun nuorukainen myöhemmin toteaa naisen liian hallitsevaksi. Bertien oli myös mahdoton hyväksyä Florencen vaatimus erottaa Jeeves.
Bhumi Jensen

| Bhumi Jensen |
| --- | --- |
Syntynyt:  16. elokuuta 1983 San Diego, Kalifornia, Yhdysvallat
Kuollut:  26. joulukuuta 2004 (21 vuotta) Khao Lak, Thaimaa
Suku:  Chakri
Isä:  Peter Ladd Jensen
Äiti:  Ubol Ratana
Bhumibol Jensen (thaiksi ภูมิ เจนเซ่นคุณพุ่ม), (16. elokuuta 1983 San Diego, Kalifornia – 26. joulukuuta 2004 Khao Lak, Thaimaa), oli Thaimaan kuninkaan Bhumibol Adulyadejin tyttären, prinsessa Ubol Ratanan ja tämän entisen aviomiehen Peter Ladd Jensenin poika. Bhumi Jensen, lempinimeltään  Khun (herra) Poom, oli autistinen.
Prinssi Bhumi Jensen kuoli vuoden 2004 Intian valtameren maanjäristyksessä. Hän oli äitinsä, prinsessa Ubol Ratanan kanssa lomalla La Flora Resortissa, Khao Lakissa. Bhumi oli parhaillaan rannalla, kun maanjäristyksen aiheuttama tsunami iski, ja hän hukkui heti. Hänen ruumiinsa löydettiin seuraavana päivänä rannalta. Bhumi Jensenin setä, kuningas Maha Vajiralongkorn tunnisti ruumiin, joka lennätettiin Bangkokiin haudattavaksi.
Voiton kaari

Voiton kaari (arab. قوس النصر‎, qaūs al-naṣr, tunnetaan myös nimellä Qādisīyahin miekat) on riemukaari Irakin pääkaupungissa Bagdadissa. Riemukaaret rakennettiin Saddam Husseinin kunniaksi hänen saavutettua monia voittoja Irakin ja Iranin välisessä sodassa. Riemukaarien rakentaminen aloitettiin vuonna 1986 ja rakentaminen lopetettiin vuonna 1989.[lähde? ] Riemukaaret on suunnitellut irakilainen kuvanveistäjä Adil Kamil. Riemukaari on 43 metriä korkea. Riemukaaren miekat ovat ruostumatonta terästä ja kädet on valmistettu pronssista. Riemukaaria on rakennettu kaksi kappaletta. Vuonna 2007 riemukaaret saivat purkutuomion, koska se muistutti kansaa Saddam Husseinista. Riemukaaret ehdittiin purkaa melkein kokonaan, kunnes tuli päätös, ettei sitä puretakaan. Vuonna 2011 riemukaaret korjattiin alkuperäiseen kuntoon.
Wikimedia Commonsissa on kuvia tai muita tiedostoja aiheesta .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Victory Arch
Välimeren alue

Sateliittikuva Välimeren alueelta
Välimeren alue tarkoittaa Välimeren ympärillä olevia maa-alueita. Kolmen mantereen rajaama ja 21 maata käsittävä Välimeren alue ulottuu aina Gibraltarilta Adrianmeren pohjukkaan. Alue on yksi maailman suosituimmista risteilykohteista Karibian jälkeen. Tärkeimpiä Välimeren alueella sijaitsevia maita ovat Espanja, Portugali, Italia ja Turkki. Välimeren alueella vallitsee välimerenilmasto: kesät ovat kuumia ja kuivia, talvet leutoja mutta sateisia. Alueella kasvavia kasveja ovat muun muassa viinirypäle, sitrushedelmät ja oliivi. Lämmin ja vähäsateinen kesä houkuttelee turisteja pohjoisesta. Tunnettuja Välimeren lomasaaria ovat Espanjan Mallorca, Italian Sisilia sekä Kreikan Kreeta ja Ródos. Nykyään nouseva ilmiö Välimerellä ovat maastopalot lämpenevän ilmaston vuoksi. Etenkin Espanjassa ja Kreikassa on ollut viime vuosina valtavasti suuria maastopaloja, jotka ovat saaneet aikaan mittavia tuhoja.
Vuoden kokki

Vuoden Kokki -kilpailun tunnus
Vuoden Kokki oli vuoteen 2020 asti Elo-säätiön vuosittain järjestämä alan ammattilaisten suomenmestaruuskilpailu, jossa tuomaristo arvioi kokkien valmistamia ruokia. Vuodesta 2021 eteenpäin päävastuun järjestämisestä otti Wihurin Metro-tukku yhteistyössä Vuoden Kokki Akatemian sekä yhteistyötahojen kanssa. Kilpailua on järjestetty vuodesta 1995. Ensimmäisen voiton vei Pekka Terävä. Vuonna 2022 kilpailun voitti Jonathan Slotte.
Vuodesta 2013 Vuoden Kokki -kilpailun rinnalla on järjestetty samanaikaisesti Vuoden Tarjoilija -kilpailua, jonka tarkoituksena on lisätä alan arvostusta ja ammattitaitoa.
Kilpailun kulku

Kilpailukausi kestää vuodenselvennä. Kilpailua tuomaroivat alan tunnustetut osaajat. Pisteitä saa muun muassa annosten mausta ja herkullisuudesta sekä raaka-aineiden oikeaoppisesta käytöstä ja luovuudesta. Keittiötyöskentelyä valvovat erikseen keittiötuomarit, jotka huomioivat muun muassa hygieniaa, huolellisuutta, taloudellisuutta sekä kilpailun sääntöjen noudattamista esimerkiksi välineiden suhteen.
Vuoden Kokki -kilpailun voittajat

Toistaiseksi kilpailu on ollut miesvaltainen: ensimmäinen ja tähän mennessä ainoa naisvoittaja on Peppi Aralehto vuodelta 2000. 
Vuoden Kokki -kilpailun ovat voittaneet:
| Vuosi | Nimi |
| --- | --- |
1995: Pekka Terävä
1996: Aki Wahlman
1997: Michael Björklund
1998: Petteri Luoto
1999: Markus Aremo
2000: Peppi Aralehto
2001: Henry Tikkanen
2002: Marko Palovaara
2003: Ari Ruoho
2004: Juuse Mikkonen
2005: Matti Jämsén
2010: Mika Palonen
2011: Henri Kotkavuori
2012: Eero Vottonen
2013: Erik Mansikka
2014: Heikki Liekola
2015: Ismo Sipeläinen
2016: Toni Kostian
2017: Mattias Åhman
2018: Kalle Tanner
2019: Mikko Kaukonen
2020: Lari Helenius
2021: Kim Päivästö
Kilpailun historia

Ensimmäiset Vuoden Kokki -nimellä käydyt kilpailut järjesti Hotelli- ja Ravitsemisalan Yrittäjäliitto ry (HRY). Turussa vuonna 1980 käydyn kilpailun voitti Tapio Tolvanen Lahdesta. Muut voittajat olivat Matti Muuronen (1982), Jens Sandström (1984), Helena Ollila (1986), Arto Johansson (1988) ja Mika Repo (1990). HRY:n järjestämän kilpailun yhtenä tavoitteena oli saada reseptejä jäsenyritysten käyttöön. Osallistumisoikeus oli yrittäjäliiton jäsenillä ja jäsenyritysten henkilökunnalla.
Suomen Keittiömestarit ry järjesti Jyväskylässä Kokki -95 -nimisen kilpailun, joka toimi tulevien kilpailujen mallina. Tästä tapahtumasta on myöhemmin käytetty myös Vuoden Kokki -nimeä. Kilpailutoimintaa varten perustettu Vuoden Kokki ry käynnisti nykymuotoisen kilpailun ja järjesti sen vuosina 1996–2005.
Välivuosien (2006–2009) jälkeen ELO – Suomalaisen ruokakulttuurin edistämissäätiö (aikaisemmalta nimeltään Gastronomie Finlande -säätiö) on järjestänyt kilpailuja.
Aiheesta muualla

Vuoden Kokki 1995–2013 tilastoina. Metos Uutiset[vanhentunut linkki].
Vuoden Kokki -kilpailun virallinen nettisivu.
Vuoden kokki muissa sosiaalisissa medioissa: Facebook ja Instagram
Wik Jongsma

Wik Jongsma
Wik Jongsma (4. huhtikuuta 1943 Amsterdam – 7. marraskuuta 2008 Haag) oli alankomaalainen näyttelijä. Hän esiintyi televisiossa esimerkiksi saippuaoopperassa Goede tijden, slechte tijden, jossa hänet nähtiin Govert Harmsenin roolissa 82:ssa jaksossa vuosina 1991–2005. Jongsmalla oli lisäksi roolit elokuvissa The Little Ark (1972) ja An Bloem (1983). Hän kuoli 65-vuotiaana pitkään eturauhassyöpää sairastettuaan.
Aiheesta muualla

Wik Jongsma Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Wik Jongsma
Käännös suomeksi